**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL KLAIPĖDOS MIESTO SAVIVALDYBĖS TARYBOS 2014 M. SAUSIO 30 D. SPRENDIMO NR. T2-16 „DĖL KLAIPĖDOS MIESTO SAVIVALDYBĖS 2014–2016 METŲ STRATEGINIO VEIKLOS PLANO PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projekto tikslas – pakeisti Klaipėdos miesto savivaldybės 2014–2016 m. strateginio veiklos plano, patvirtinto Klaipėdos miesto savivaldybės tarybos 2014 m. sausio 30 d. sprendimu Nr. T2-16 „Dėl Klaipėdos miesto savivaldybės 2014–2016 metų strateginio veiklos plano patvirtinimo“ programas, siekiant reaguoti į pokyčius ir užtikrinti tinkamą veiklos plano tikslų bei uždavinių įgyvendinimą.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas rengtas remiantis Savivaldybės administracijos struktūrinių padalinių pateiktais prašymais dėl strateginio veiklos plano programų tikslinimo.

Žemiau pateikiama išsami informacija apie siūlomus strateginio veiklos plano programų pakeitimus. Programų pakeitimų lyginamieji variantai yra pateikiami *Excel* formate, antruosiuose dokumentų „Programų tikslų, uždavinių, priemonių ir priemonių išlaidų suvestinė“ darbalapiuose.

**Siūlomi keitimai programose:**

**Miesto urbanistinio planavimo programa (Nr.01)**

Atsižvelgiant į Urbanistinio plėtros departamento 2014 m. spalio 21 d. raštą Nr. VS-5786 „Dėl papildomų asignavimų skyrimo“ siūloma pakeisti programos priemonių finansavimo apimtis nekeičiant bendros programos finansavimo apimties:

17,4 tūkst. Lt siūloma mažinti finansavimo apimtį 010104 priemonės „ Miesto urbanistinio planavimo tobulinimas“ papriemonei „Miesto susisiekimo plėtros galimybių studijos ir darnaus judumo plano su ekologiškų viešojo transporto rūšių planu parengimas“, nes buvo sustabdytas viešųjų pirkimų konkursas dėl pasiūlytos didelės kainos;

10 tūkst. Lt siūloma mažinti finansavimo apimtį 020205 priemonei „Skulptūrų parko (buvusių senųjų miesto kapinių) sutvarkymo ir vizualinės informacinės sistemos sukūrimo koncepcijos parengimas“, nes, pagal pasirašytą paslaugų pirkimo sutartį, koncepcija bus parengta 2015 metais;

32,4 tūkst. Lt (finansavimo šaltinis SB) siūloma padidinti finansavimo apimtį 020202 priemonei „Atgimimo aikštės (dalies) žvalgomieji archeologiniai tyrimai“. Atgimimo aikštės (dalies) žvalgomuosius archeologinius tyrimus buvo planuota atlikti per du metus iki 2015 m. pabaigos, tačiau darbus pagal pasirašytą sutartį spėta atlikti 2014 m. Todėl planuojama pilnai atsiskaityti su paslaugos teikėjais ir apmokėti visą sutarties (62,3 tūkst. Lt) kainą.

 **Subalansuoto turizmo skatinimo ir vystymo programa (Nr.02) ir Smulkiojo ir vidutinio verslo plėtros programa (Nr.4)**

Siūloma pakeisti šių programų priemonių finansavimo apimtis, nes neįvykdžius planuotos priemonės Smulkiojo ir vidutinio verslo plėtros programoje būtų racionalu nepanaudotas lėšas paskirti vykdomoms Subalansuoto turizmo skatinimo ir vystymo programos priemonėms.

 2014 m. vykdant Smulkiojo ir vidutinio verslo plėtros priemonę 020102 „Miesto rinkodaros priemonių vykdymas“, nepavyko įgyvendinti planuotų darbų siekiant didinti Klaipėdos regiono pasiekiamumą - pritraukti naujas skrydžių kryptis į Klaipėdos regiono oro uostą. Kartu su Klaipėdos regiono savivaldybių asociacija ir VĮ Lietuvos oro uostu planuojama atlikti minėtus darbus 2015 m., naujų skrydžių krypčių pritraukimui 2015 metais lėšos yra suplanuotos 2015–2017 metų strateginio veiklos plano projekte.

Nepanaudotus aukščiau aptartai priemonei plane numatytus 75,5 tūkst. Lt (finansavimo šaltinis SB) siūloma paskirti Subalansuoto turizmo skatinimo ir vystymo programos 010102 priemonei „Didžiųjų burlaivių regatos „The Tall Ships Races“ programos įgyvendinimas“. Lėšas numatoma skirti VšĮ „Klaipėdos šventės“, kuri bus Klaipėdos mieste 2015 m. birželio 5–8 dienomis vykstančios pasaulinės Didžiųjų burlaivių regatos „The Tall Ships Regatta 2015“ organizatorė. Lėšos bus panaudotos pasirengti regatai.

**Valdymo programa (Nr. 03)**

Atsižvelgiant į Finansų ir turto departamento Apskaitos skyriaus 2014 m. lapkričio 11 d. raštą VS-6290 „Dėl 2014–2016 metų SVP pakeitimo“, siūloma patikslinti programos priemonių finansavimo apimtis mažinant programos bendrą finansavimo apimtį:

80,3 tūkst. Lt (finansavimo šaltinis – SB) ir 23,6 tūkst. Lt (finansavimo šaltinis – Valstybės biudžeto specialiosios tikslinės dotacijos lėšos SB(VB)) padidinti finansavimo apimtį priemonei 010101 „Savivaldybės administracijos veiklos užtikrinimas“, nes reikia išmokėti išeitinių išmokų kompensacijas už nepanaudotas atostogas išėjusiems iš darbo darbuotojams, savivaldybės pastato eksploatacinėms išlaidoms bei kitiems įsiskolinimams už suteiktas paslaugas padengti;

628,8 tūkst. Lt siūloma mažinti finansavimo apimtį 010108 priemonei „Paskolų grąžinimas ir palūkanų mokėjimas“, nes išėmus mažesnę paskolos dalį nei planuota bei dėl mažesnės palūkanų normos buvo perskaičiuotas paskolų gražinimo mokėjimas ir panaudota mažiau lėšų;

26,1 tūkst. Lt siūloma didinti finansavimo apimtį 010110 priemonei „Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas“ papildomų savivaldybei priklausančių inžinerinių tinklų kadastrinių matavimų bylų sudarymui ir teisinės registracijos atlikimui;

13 tūkst. Lt siūloma didinti finansavimo apimtį 010201 priemonei „Informacinių technologijų palaikymas ir plėtojimas Savivaldybės administracijoje“, nes planuojama įsigyti 4 kompiuterius Socialinės paramos skyriui iš sutaupytų lėšų, skirtų socialinėms pašalpoms mokėti;

41 tūkst. Lt siūloma didinti finansavimo apimtį 010402 priemonei „Savivaldybės administracijos reikmėms naudojamų pastatų ir patalpų einamasis remontas“, nes planuojama užbaigti dengti visą pastato Liepų g. 11 centrinę stogo dalį iki 2014 m. pabaigos (apie 542 m2). Anksčiau buvo numatyta uždengti 450 m2.

**Aplinkos apsaugos programa (Nr. 05)**

Atsižvelgiant į Miesto ūkio departamento 2014 m. lapkričio 17 d. raštą Nr. VS-6487 „Dėl 2014–2016 metų SVP pakeitimo“, siūloma patikslinti 5 programos priemonių planuojamas finansavimo apimtis didinant programos bendrą finansavimo apimtį:

1031 tūkst. Lt (finansavimo šaltinis – SB(VRL)) siūloma didinti finansavimo apimtį 010101 priemonei „Komunalinių atliekų tvarkymo organizavimas“, nes 2014 m. nebus įvykdytas komunalinių atliekų surinkimo pajamų planas (175000 tūkst. Lt) ir yra prašoma padidinti 1000 tūkst. Lt išlaidas iš vietinės rinkliavos likučio lėšų siekiant laiku apmokėti sąskaitas už komunalinių atliekų surinkimą ir tvarkymą (planuojamas lapkričio mėnesio trūkumas 3876 tonos x 258 Lt/t = 1.000,0 tūkst. Lt) bei 31 tūkst. Lt – už komunalinių atliekų surinkimą ir tvarkymą Lėbartų kapinėse;

131,9 tūkst. Lt (finansavimo šaltinis SB) siūloma didinti finansavimo apimtį 010305 priemonei „Lietaus nuotekų tinklų Pilies ir Mokyklos gatvėse remonto darbai“, nes įvykus viešųjų pirkimų procedūroms paaiškėjo didesnė remonto darbų kaina. Darbai bus atlikti iki 2014 m. pabaigos.

Atsižvelgiant į Miesto ūkio departamento Aplinkos kokybės skyriaus 2014 m. spalio 1 d. raštą VS-5380 „Dėl Klaipėdos miesto savivaldybės 2014–2016 metų strateginio veiklos plano papildymo“, siūloma įtraukti naują 010107 priemonę „Individualių antrinių žaliavų ir pakuočių atliekų surinkimo konteinerių įsigijimas“ planuojant 164,8 tūkst. Lt finansavimą 2015 metais iš Gaminių ar pakuotės atliekų tvarkymo programos dotacijų lėšų (finansavimo šaltinis ­– LRVB lėšos). Aplinkos kokybės skyriaus iniciatyva Savivaldybės administracija teikia paraišką dotacijai gauti iš Gaminių ar pakuotės atliekų tvarkymo programos pagal projektą „Pakuočių atliekų surinkimo ir perdirbimo plėtra Klaipėdos miesto savivaldybėje“. Aplinkos ministerijai priėmus sprendimą teikti dotaciją, Klaipėdos miesto savivaldybės administracija įsigytų ir atliekų turėtojams išdalintų 1600 vnt. individualių antrinių žaliavų ir pakuočių atliekų surinkimo konteinerių.

Siūloma patikslinti planuojamas finansavimo apimtis priemonėms vykdyti iš Aplinkos apsaugos rėmimo specialiosios programos (toliau – SB(AA)) lėšų. Savivaldybės administracijos direktoriaus sudaryta komisija siūlo papildomai surinktas SB(AA) lėšas paskirstyti kaip išdėstyta žemiau:

122,3 tūkst. Lt siūloma mažinti finansavimo apimtį 010303 priemonei „Bendrojo naudojimo lietaus nuotekų tinklų tiesimas teritorijoje ties Bangų g. 5A, Klaipėdoje“, nes užsitęsė viešųjų pirkimų procedūros ir darbus planuojama atlikti 2015 m.;

13,7 tūkst. Lt siūloma mažinti finansavimo apimtį 010403 priemonei „Konteinerinių tualetų infrastruktūros tinklų (vandens, nuotekų) paplūdimiuose įrengimo darbai“, nes darbus, kuriuos buvo suplanavę atlikti 2014 m., atliks už mažesnę kainą, nei planuota, likusius darbus planuojama atlikti 2015 m.;

20 tūkst. Lt siūloma mažinti finansavimo apimtį 010404 priemonei „Vandens ir nuotekų tinklų įrengimo Smiltynės g.13 techninio projekto parengimas”, nes užsitęsė viešųjų pirkimų procedūros ir darbus planuojama atlikti 2015 m.;

Siūloma patikslinti priemonės apimtį 010402 priemonės „Dviračių takų priežiūra ir plėtra“ papriemonės „Dviračių ir pėsčiųjų tako dalies nuo Biržos tilto iki Klaipėdos g. tilto įrengimas Danės upės slėnio teritorijoje“ finansavimo apimtis. Sutaupius lėšų kitose programose, siūloma šiai priemonei vykdyti 2014 m. panaudoti mažiau paskolų lėšų – 619,3 tūkst. Lt (planuota – 1197,6 tūkst. Lt). Taip pat, išaugus projekto finansavimo apimčiai (atsirado papildomų išlaidų dėl tako tiesimo per pelkę Klaipėdos universiteto botanikos sode ir pan.), siūloma skirti daugiau lėšų iš kitų finansavimo šaltinių – aplinkos apsaugos rėmimo specialiosios programos lėšų bei savivaldybės biudžeto lėšų (lėšų pasiskirstymas atvaizduotas programos lyginamajame variante).

**Susisiekimo sistemos priežiūros ir plėtros programa (Nr. 06)**

Atsižvelgiant į Miesto ūkio departamento 2014 m. lapkričio 17 d. raštą Nr. VS-6487„Dėl 2014–2016 metų SVP pakeitimo“, siūloma patikslinti 6 programos priemonių planuojamas finansavimo apimtis didinant programos bendrą finansavimo apimtį:

500 tūkst. Lt siūloma didinti finansavimo apimtį 010301 priemonei „Viešojo transporto paslaugų organizavimas“ taip:

476 tūkst. Lt siūloma didinti finansavimo apimtį 010301 priemonės „Viešojo transporto paslaugų organizavimas“ papriemonei „Vežėjams už lengvatas turinčių keleivių vežimą“, nes VšĮ „Klaipėdos keleivinis transportas“ spalio mėnesį pardavė 10 proc. daugiau bilietų, nei rugsėjo mėn. bei 4 proc. padidėjo kompensuojama suma, todėl atsirado didesnis nei anksčiau planuota transporto kompensacijų už keleivių vežimą poreikis;

 24 tūkst. Lt siūloma didinti finansavimo apimtį 010301 priemonės „Viešojo transporto paslaugų organizavimas“ papriemonei: „Transporto kompensacijų mokėjimas profesinių mokyklų moksleiviams“, nes 2014 m. spalio 1 d. buvo pasirašyta dar viena sutartis su profesine Klaipėdos laivininkų mokykla.

Vadovaujantis 2014 m. spalio 23 d. savivaldybės tarybos sprendimu Nr. T2-250 „Dėl Klaipėdos miesto savivaldybės tarybos 2014 m. vasario 13 d. sprendimo Nr. T2-27 „Dėl Klaipėdos miesto savivaldybės privatizavimo fondo 2014 metų sąmatos patvirtinimo“ pakeitimo“ įrašoma 632,4 tūkst. Lt (finansavimo šaltinis – PF) suma į 010107 priemonės „Bendri KVJUD ir miesto projektai:“ papriemonę „Baltijos prospekto ir Minijos gatvės sankryžos rekonstrukcija. I etapas“. Papildomos lėšos numatytos priemonei vykdyti pagal su AB „LESTO“ pasirašytas elektros įrenginių iškėlimo (rekonstrukcijos) paslaugos sutartis.

Šioje programoje siūloma patikslinti planuojamas finansavimo apimtis priemonėms vykdyti iš Kelių plėtros ir priežiūros programos (toliau – KPPP) lėšų (pagal pasirašytą finansavimo sutartį):

21,4 tūkst. Lt siūloma mažinti finansavimo apimtį 010101 priemonei „Centrinės miesto dalies gatvių tinklo modernizavimas: Daržų gatvės nuo Aukštosios iki Tiltų gatvės rekonstrukcija“, nes buvo patikslinta viešųjų pirkimų sutartis;

21,7 tūkst. Lt siūloma mažinti finansavimo apimtį 010102 priemonei ,,Šiaurinės miesto dalies gatvių tinklo modernizavimas: Pajūrio g. rekonstravimas“, nes užsitęsė viešųjų pirkimo procedūros;

100 tūkst. Lt siūloma mažinti finansavimo apimtį 010103 priemonei ,,Šiaurės ir Pietų transporto koridorių gatvių tinklo modernizavimas: Tilžės g. nuo Šilutės pl. rekonstravimas, pertvarkant geležinkelio pervažą bei žiedinę Mokyklos g. ir Šilutės pl. sankryžą“; nes užsitęsė viešųjų pirkimo procedūros dėl teisminių ginčų;

80 tūkst. Lt siūloma mažinti finansavimo apimtį priemonei 010104 „Pajūrio rekreacinių teritorijų gatvių tinklo modernizavimas”, nes užsitęsė viešųjų pirkimo procedūros;

273,1 tūkst. Lt siūloma didinti finansavimo apimtį 010105 priemonei „Tilto per Danės upę Pilies gatvėje, Klaipėdoje, kapitalinis remontas“, tuo pačiu siūloma sumažinti 955,1 tūkst. Lt finansavimo apimtį iš SB lėšų, siekiant tikslingai perskirstyti finansavimą tarp Savivaldybės biudžeto ir Kelių plėtros ir priežiūros programos lėšų ir nukreipti sutaupytas lėšas kitiems projektams vykdyti;

50 tūkst. Lt mažinti finansavimo apimtį priemonei 010407 „Keleivinio transporto stotelių su įvažomis Klaipėdos miesto gatvėse projektavimas ir įrengimas“, nes vėluoja projekto parengimo darbai.

**Infrastruktūros objektų plėtros ir priežiūros programa (Nr. 07)**

Atsižvelgiant į Miesto ūkio departamento 2014 m. lapkričio 17 d. raštą Nr. VS-6487 „Dėl 2014–2016 metų SVP pakeitimo“, siūloma patikslinti 7 programos priemonių planuojamas finansavimo apimtis mažinant programos bendrą finansavimo apimtį:

10 tūkst. Lt siūloma didinti finansavimo apimtį 010102 priemonės „Švaros ir tvarkos užtikrinimas bendro naudojimo teritorijose:“ papriemonėje ,,Savivaldybei priskirtų teritorijų sanitarinis valymas, parkų, skverų, žaliųjų plotų želdinimas ir aplinkotvarka“, nes padidinus minimalią mėnesinę algą išaugo papildomi asignavimai paslaugoms apmokėti;

1,1 tūkst. Lt (finansavimo šaltinis SB) siūloma padidinti finansavimo apimtį 010103 priemonei „Miesto paplūdimių priežiūros organizavimas“ papriemonei „Skęstančiųjų gelbėjimo paslaugų teikimas (BĮ "Klaipėdos paplūdimiai" veiklos organizavimas – be šildymo)“, nes tiek lėšų trūksta BĮ "Klaipėdos paplūdimiai" darbuotojų darbo užmokesčiui ir soc. draudimui apmokėti;

134,9 tūkst. Lt siūloma didinti finansavimo apimtį 010104 priemonės „Miesto viešųjų erdvių ir gatvių apšvietimo užtikrinimas:“ papriemonei „Apšvietimo tinklų ir įrangos eksploatacija, avarinių gedimų likvidavimas ir radiofikacijos linijų remontas“, nes susidarė papildomos išlaidos remonto darbams po avarijų atramoms remontuoti;

100 tūkst. Lt siūloma didinti finansavimo apimtį 010107 priemonei ,,Statinių, keliančių pavojų gyvybei ir sveikatai, griovimas“, nes reikalingos papildomos lėšos fiziškai nusidėvėjusiems pastatams nugriauti – vaikų darželio teritorijoje esančioms 11 pavėsinių Baltijos prospekte 31, Galinio pylimo g. ir Senojo turgaus teritorijoje esančiai mūrinei tvorai. Jų techninė būklė yra avarinė ir kelia pavojų aplinkinių saugumui;

40 tūkst. Lt siūloma didinti finansavimo apimtį 010201 priemonei „Kapinių priežiūra (valymas, apsauga, administravimas, elektros energijos pirkimas, vandens įrenginių priežiūra, kvartalinių žymeklių įrengimas, kapinių inventorizavimas)“, nes papildomos lėšos yra reikalingos už atliktus papildomus darbus – medžių šalinimą, genėjimą, iškirstus savaime užaugusius krūmus Virkučių kapinėse, taip pat atsižvelgiant į kapinių lankytojų skundus, nuo kovo 1 d. iki balandžio 1 d. buvo prailgintas kapinių sargų darbo laikas (padidėjęs darbo užmokestis);

36 tūkst. Lt siūloma didinti finansavimo apimtį 010203 priemonei „Mirusių (žuvusių) žmonių palaikų pervežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas), palaidojimas savivaldybės lėšomis“, kadangi vykstant ikiteisminiams tyrimams ir negavus leidimo laidoti žmogaus palaikų, dažnai užsitęsia palaikų saugojimo terminai, atitinkamai išauga išlaidos ir susidaro įsiskolinimai;

10 tūkst. Lt siūloma didinti finansavimo apimtį 010401 priemonei „Lietaus nuotekų tinklų eksploatacija ir einamasis remontas“, nes avarinių likvidavimo darbų atlikta daugiau, nei planuota 82,9 tūkst. Lt siūloma mažinti finansavimo apimtį 010501 priemonei „Biudžetinių įstaigų patalpų šildymas“, kadangi buvo sutaupytos švietimo įstaigų patalpų šildymo lėšos dėl mažėjančių šilumos kainų ir palankių oro sąlygų.

Atsižvelgiant į Miesto ūkio departamento 2014 m. rugsėjo 29 d. raštą Nr. VS-5296„Dėl naujos priemonės įtraukimo į 2014–2016 metų strateginį veiklos planą“, siūloma formuoti naują 010503 priemonę „Santarvės pagrindinės mokyklos ir Versmės progimnazijos automatizuotos šilumos punkto kontrolės ir valdymo sistemų įdiegimas“. Miesto ūkio departamento Socialinės infrastruktūros priežiūros skyrius siekia išsiaiškinti naudojamų energetinių išteklių mažinimo galimybes, todėl planuoja atlikti monitoringo informacinės technologinės sistemos pilotinį projektą, kuris leistų tiksliai įvertinti gaunamą efektą dėl sumažinto šilumos vartojimo, kurio pagrindu būtų paskaičiuotas investicijų poreikis, gaunamas efektas bei atsipirkimo trukmė visose savivaldybės biudžetinėse įstaigose. Šiai priemonei įgyvendinti siūloma skirti 25 tūkst. Lt (finansavimo šaltinis SB) finansavimą iš sutaupytų lėšų, skirtų biudžetinių įstaigų patalpų šildymui.

Taip pat į šią programą siūloma įtraukti naują 010109 priemonės „Dokumentacijos parengimas tikslinės integruotos teritorijos projektams įgyvendinti“ papriemonę „Klaipėdos miesto integruotos tikslinės teritorijos vystymo programos bei joje esančių kultūros objektų rinkodaros planų parengimas“. Vykdant papriemonę, bus parengta dokumentacija, reikalinga, kad į tikslinės integruotos teritorijos programą įtraukti projektai gautų ES finansinę paramą.

 **Miesto kultūrinio savitumo puoselėjimo bei kultūrinių paslaugų gerinimo programa (Nr. 08)**

Siūloma sumažinti finansavimo apimtį 4,5 tūkst. Lt (finansavimo šaltinis SB) priemonei 010304 „Kūrybinių industrijų Menų inkubatoriaus rezidentų projektų dalinis finansavimas“, nes paskirsčius kultūros ir meno stipendijoms menininkams kūrybiniame inkubatoriuje Kultūros fabrikas reziduoti, liko nepanaudotų lėšų, ir padidinti finansavimo apimtį 4,5 tūkst. Lt (finansavimo šaltinis SB) priemonės 010104 „Kultūrinių renginių organizavimas“ papriemonei „Svarbių sukakčių pažymėjimas, žymių žmonių pagerbimas ir atminimo įamžinimas“ vykdyti, nes nepakanka skirtų lėšų 2 atminimo lentoms pagaminti.

Siūloma sumažinti finansavimo apimtį 68,8 tūkst. Lt (finansavimo šaltinis SB(VR)) papriemonei „Jūros šventės organizavimas ir įgyvendinimas“ ir padidinti finansavimo apimtį 78 tūkst. Lt (finansavimo šaltinis SB) papriemonei Valstybinių dienų ir miesto švenčių organizavimas*,* iš jų: 10 tūkst. Lt bus panaudota 2 naujoms konferencijoms organizuoti („Kūrybiškumo raiška miestų sociokultūrinėje erdvėje 2014: nauji iššūkiai ir galimybės“ ir konferenciją-apskritojo stalo diskusiją „Vėtrungės – regiono kultūrinio turizmo jungtys“), o 68,8 tūkst. Lt (finansavimo šaltinis SB(VR)) bus panaudota Kalėdinių – naujametinių renginių programos organizavimui.

Siūloma sumažinti finansavimo apimtį 5 tūkst. Lt (finansavimo šaltinis SB) priemonės 010202 „Kultūros objektų infrastruktūros modernizavimas“ papriemonei „Dailės palikimo išsaugojimo Klaipėdos m. koncepcijos ir programos parengimas (galerija)“ ir 5 tūkst. Lt (finansavimo šaltinis SB) priemonei 010303 „Jūrinio paveldo tyrimų ir jūrinio paveldo aktualizavimo rėmimas“, nes skirtos lėšos nebuvo panaudotos.

Taip pat siūloma patikslinti priemonės 010104 „Kultūrinių renginių organizavimas“ papriemonės „Valstybinių dienų ir miesto švenčių organizavimas“pavadinimą į„Valstybinių dienų, miesto švenčių ir kitų miestui aktualių renginių organizavimas“.

 Siūloma didinti finansavimo apimtį priemonei 010201 „Kultūros įstaigų veiklos organizavimas“ 15,1 tūkst. Lt (finansavimo šaltinis – SB): iš savivaldybės biudžeto lėšų - 9,1 tūkst. Lt darbo užmokesčiui ir socialinio draudimo įmokoms dėl minimalios mėnesinės algos didinimo nuo 2014-10-01 ir iš asignavimų valdytojo pajamų įmokų - 6 tūkst. Lt, nes Kultūros komunikacijų centras ir Viešoji biblioteka planuoja gauti daugiau pajamų įmokų už teikiamas mokamas paslaugas.

**Ugdymo proceso užtikrinimo programa (Nr. 10)**

Programoje siūloma atlikti šiuos pakeitimus:

Įvykus viešųjų pirkimų procedūroms buvo sutaupytos savivaldybės biudžeto lėšos (0,5 tūkst. Lt) priemonei 02010501 „Patalpų (Smiltelės g. 22-1) pritaikymas Klaipėdos moksleivių saviraiškos centro veiklai“. Siūloma sutaupytas lėšas perkelti priemonės 02.03.01.01 „Švietimo įstaigų paprastasis remontas“ vykdymui.

Vadovaujantis 2014 m. spalio 23 d. savivaldybės tarybos sprendimu Nr. T2-250 „Dėl Klaipėdos miesto savivaldybės tarybos 2014 m. vasario 13 d. sprendimo Nr. T2-27 „Dėl Klaipėdos miesto savivaldybės privatizavimo fondo 2014 metų sąmatos patvirtinimo“ pakeitimo“ keičiamas priemonės 02.02.01 „Bendrojo ugdymo mokyklų pastatų modernizavimas“ papriemonės „Klaipėdos „Smeltės“ progimnazijos pastato Klaipėdoje, Reikjaviko g. 17, elektros instaliacijos ir apšvietimo remonto darbai“ finansavimo šaltinis iš SB(VB) (Valstybės biudžeto specialiosios tikslinės dotacijos lėšos) į PF (Savivaldybės privatizavimo fondo lėšas).

Siūloma padidinti finansavimo apimtis iš savivaldybės biudžeto lėšų 13,8 tūkst. Lt priemonei 02 01 01 02 „Klaipėdos „Smeltės“ progimnazijos pastato Klaipėdoje, Reikjaviko g. 17, modernizavimas“ ir 61,6 tūkst. Lt priemonei 02 01 01 05 „Klaipėdos Sendvario pagrindinės mokyklos pastato modernizavimas (atnaujinimas) Tilžės g. 39, Klaipėda“. Papildomos lėšos reikalingos VšĮ Lietuvos verslo paramos agentūros pripažintoms netinkamoms finansuoti iš ES fondų išlaidoms padengti.

Siūloma dėl užsitęsusių viešųjų pirkimų procedūrų nepanaudotas lėšas, kurios buvo skirtos priemonei „Elektroninio mokinio pažymėjimo diegimas ir naudojimo užtikrinimas bendrojo ugdymo, neformaliojo švietimo ir sporto įstaigose“ - 218,2 tūkst. Lt numatyti dviem priemonėms, kurios būtų įgyvendintos iki 2014 m. pabaigos - „Vaikiškų lovyčių įsigijimui ikimokyklinėse įstaigose“ (100 tūkst. Lt) ir „Mokyklinių baldų Adomo Brako dailės mokykloje ir Moksleivių saviraiškos centre įsigijimui (108 tūkst. Lt).

**Kūno kultūros ir sporto plėtros programa (Nr. 11)**

2014-09-29 Kūno kultūros ir sporto departamento prie LRV gen. direktoriaus įsakymu Nr. V-371 sumažinus KKSD prie LRV Vyriausybės 2014 metams valstybės kapitalo investicijų programą, mažinamas finansavimas priemonei 01.03.02 „Klaipėdos miesto baseino (50 m) su sveikatingumo centru techninio projekto parengimui“ (lėšų šaltinis SB(VB)) – vietoje „1580,0“ įrašoma „474,0“.

Siūloma didinti finansavimo apimtį priemonei 010403 „Prioritetinių sporto šakų didelio sportinio meistriškumo klubų veiklos dalinis finansavimas“ 60 tūkst. Lt (finansavimo šaltinis SB) didelio sportinio meistriškumo sporto klubų veiklai finansuoti. Krepšinio klubas „Neptūnas“ 2013-2014 m. sezone tapo šalies vicečempionais, pirmą kartą istorijoje dalyvauja prestižiniame Eurolygos turnyre, rankinio klubas „Dragūnas“ tapo penkiskart šalies čempionu, futbolo klubas „Atlantas“ praėjusiame sezone tapęs šalies vicečempionu, šiemet taip pat turi dideles galimybes užimti prizinę vietą.

Siūloma padidinti finansavimo apimtį priemonei 010205 „Jaunimo pasitraukimo iš sportinės veiklos prevencija (PYDOS)“ įgyvendinimas“ 1,3 tūkst. Lt (finansavimo šaltinis – SB), nes dar negautas patvirtinimas dėl panaudotų apyvartinių lėšų grąžinimo iš pagrindinio projekto partnerio (Švedijos). Lėšos panaudotos projekto išlaidų teisėtumo ir panaudojimo teisingumo tikrinimo paslaugoms apmokėti (paslaugos apmokėtos).

 **Socialinės atskirties mažinimo programa (Nr. 12)**

Siūloma sumažinti asignavimų apimtį priemonei 010108 „Mokinių iš mažas pajamas gaunančių šeimų nemokamo maitinimo gamybos išlaidų padengimas“, nes sumažėjus mokinių, gaunančių nemokamą maitinimą skaičiui mokyklose, prognozuojama, kad liks nepanaudoti asignavimai (130500 Lt), skirti gamybos kaštams padengti. Iš nepanaudotų lėšų siūloma padidinti finansavimo apimtis šioms priemonėms:

- 010107 „Vienkartinių išmokų socialiai pažeidžiamiems žmonėms išmokėjimas“ - 43500 Lt;

- 010202 „Socialinės globos paslaugų teikimas senyvo amžiaus asmenims ir asmenims su negalia ne savivaldybės institucijose“ – 45000 Lt, nes padidėjo globos įkainiai;

- 010203 „Dienos socialinės globos, trumpalaikės socialinės globos ir socialinės priežiūros paslaugų teikimo organizavimas miesto gyventojams ne savivaldybės institucijose“ 42000 Lt, nes įvykus viešųjų pirkimų procedūroms, išaugo perkamų paslaugų įkainiai paslaugų teikimui asmenims su psichine negalia dienos socialinės globos centre ir dienos socialinės priežiūros paslaugos teikimui vaikams iš socialinės rizikos šeimų vaikų dienos centruose.

Nekeičiant finansavimo apimties priemonei 01 03 01 03 „Projekto „Suaugusių asmenų su proto negalia dienos socialinės globos centras (2 spec. mokykla, III a.)“ įgyvendinimas“, perkeliama 2 tūkst. Lt suma iš turto į išlaidas, nes mažesnėmis kainomis nei planuota nupirkti baldai ir įranga.

**Sveikatos apsaugos programai (Nr. 13)**

Siūloma padidinti asignavimų apimtį priemonei 010101 „Klaipėdos miesto savivaldybės visuomenės sveikatos rėmimo specialiosios programos įgyvendinimas prioritetinėse srityse“ išVisuomenės sveikatos rėmimo specialiosios programos lėšų 20 tūkst. Lt, nes išaugo aplinkos apsaugos rėmimo specialiosios programos pajamos.

Siūloma padidinti asignavimų apimtį priemonei 010104 „URBACT projekto „Sveikas senėjimas“ įgyvendinimas“ iš savivaldybės biudžeto lėšų 78,8 tūkst. Lt ES negautoms lėšoms padengti, nes ES paramos lėšos bus pervestos į savivaldybės biudžetą 2015 metais.

Siūloma padidinti asignavimų apimtį priemonei 010201 „BĮ Klaipėdos sutrikusio vystymosi kūdikių namų išlaikymas ir veiklos organizavimas“ 4,3 tūkst. Lt – darbo užmokesčiui ir socialinio draudimo įmokoms dėl minimalios mėnesinės algos didinimo nuo 2014-10-01.

**3. Kokių rezultatų laukiama.**

Patvirtinus Klaipėdos miesto savivaldybės 2014-2016 m. strateginio veiklos plano programų pakeitimus, Savivaldybės administracija turės galimybę įgyvendinti tinkamai įgyvendinti programų priemones, dokumente atsispindės programoms skirtas papildomas bei patikslintas finansavimas iš savivaldybės biudžeto ir kitų finansavimo šaltinių.

## **4. Sprendimo projekto rengimo metu gauti specialistų vertinimai.**

Negauti.

## **5. Išlaidų sąmatos, skaičiavimai, reikalingi pagrindimai ir paaiškinimai.**

Programų pakeitimai atlikti pagal asignavimų valdytojų pateiktus pasiūlymus bei prašymus koreguoti programas.

## **6. Galimos teigiamos ar neigiamos sprendimo priėmimo pasekmės.**

Teigiamos pasekmės – bus tinkamai ir laiku įgyvendintos Klaipėdos miesto savivaldybės 2014-2016 m. strateginio veiklos plano programų priemonės.

Neigiamų pasekmių nenumatoma.

Strateginio planavimo skyriaus vedėja Indrė Butenienė